Den Vest-Sjællandske Avis, 1824-07-09
Det synes imidlertid, at Amerika endnu skal udholde nogle Angreb fra de Europæiske Stater, som hidintil have besiddet Colonier deri og som holde saalænge fast paa Haabet om at faae disse kostbare Eiendomme tilbage som mueligt. Jmidlertid tegner det, dog til, at den Portugisiske Regiering er mere tilbøielig end den Spanske til at give Slip paa sine forrige Eiendomme i Amerika, thi i den Portugisiske Hoftidende er officielt meddeelt Montevideos Rømning af de Portugisiske Tropper og den desangaaende afsluttede Convention under Titel af Traktat imellem Cheferne for Hs. allertroeste Majestæts Tropper og Hs. Majestæt Keiseren af Brasilien, hvilket synes at være en inddirecte Erkiendelse af Don Pedros Ophøielse til denne Værdighed. Paa den anden Side har Kongen af Portugal ved et Dekret tilladt, at de Corps, som skulle danne den Expedition til Colonierne, som man har isinde, maae optage de afskedigede Soldater, som frivillig melde sig dertil; men det er mueligt at dette Dekret er blot udgivet for at understøtte de Underhandlinger, som for nærværende Tid føres i London imellem den Portugisiske og Brasilianske Regiering. Den nye Keiser af Brasilien synes i det mindste at være meget bestemt paa, at ville vedligeholde sit Riges Uafhængighed, af Portugal, thi paa den Dag, da Keiseren havde aflagt Eed paa den Brasilianske Constitution og om Aftenen havde begivet sig i Theatret i Rio Janeiro, udraabte han fire Gange efter hinanden: leve vor Constitution for bestandig, hvilket hver Gang blev gientaget af heele Forsamlingen. Derpaa spillede Orchesteret National-Hymnen og Keiseren raabte atter: leve vor Uafhængighed for bestandig! som blev gientaget af heele Forsamlingen. Man veed at der strax efter udbrød Jld paa Theatret, hvilket aldeles afbrændte. Er det derfor sandsynligt, at Misforstaaelsen, imellem Brasilien og Portugal vil blive bielagt, og at Kongen af Portugal vil beqvemme sig til at erkiende hiin store Colonies Uafhængigged, saa tegner det derimod saameget mere til, at Spanien vil endnu giøre et Forsøg paa, at bringe sine Colonier eller i det mindste en Deel af dem tilbage under sit Herredømme. Der gives tre Omstændigheder ved Tingenes Tilstand i Amerika, som endnu lade et Haab blive tilbage hos Spanierne om at et saadant Foretagende kan lykkes. Den ene er, at Spanirne endnu bestandig er i Besiddelse af den store Øe Chi loe, sydlig for Chili; den anden, at den Spanske Armee i Peru endnu er af en saa anseelig Styrke, og for det tredie giør Spanien Regning paa Urenigheden i Mexico imellem Jturbides og Republikanernes Partier. J de sidste Efterretninger fra London meldes derfor, at man taler i Sevilla og Cadix om store Udrustninger, at to Spanske Fregatter og et Orlogskib blive udrustede i Corunna, og at man i Havanna giør Anstalter til at modtage en Spansk Flaade, som har til Formaal at giøre Forsøg imod Mexico. - Hvad imidlertid den Spanske Magt paa Øen Chiloe angaaer, saa har man faaet nye Efterretninger fra Chili om, at den nærværende Præsident General Freire har begivet sig til La Conception for at afslutte en Alliance og Venskabs Tractat med de Aurakaniske Jndianere, som til Lands skulle understøtte en Expedition, der udrustes imod Archipelet Chiloe, og som skal commanderes af den Engelske Søecapitain Foster. Fra Peru ere det imidlertid indløbne Efterretninger, som ere gunstige for Spanien; thi for det første har den Spanske General Olonetta erklæret sig for det absolute System og udnævnet sig selv til Vicekonge i den Constitutionelle General La Sernas Sted, og det skal være lykkedes ham at faae en Deel af Tropperne paa sin Side, og fra Lima berettes under 5te Februar, at alt er der i Forvirring, fordi Neger=Tropperne, som laae i Garnison i Callao, have gjort Oprør og bemægtiget sig Castellet. Den Neger-Oberst, som commanderer dem, har lagt Beslag paa alle de Europæiske Handelskibe, som laae i Havnen, plyndret dem og spærret Mandskabet ind i Castellet. Et Ammerikansk Skib har derfor bragt det Rygte med sig fra Lima, at man der ventede at den Royalistiske Armee skulde rykke ind, at Bolivar vilde blive nødt til at trække sig tilbage til sit Fædreneland, og at de Peruanske Tropper vilde blive tvungne til at afslutte en Overeenskomst med de Spanske. De Engelske Officere, som ere komne tilbage til England med Skibet Valorcus fra Mexico, ere vel af den Formeening, at det vil kunne lykkes Jturbide, at udføre sin Plan; men den Engelske Agent i Mexico Hr. Lionel Harvey har meddeelt den Engelske Regiering en meget gunstig Beretning om Tingenes nærværende Tilstand i Mexico. Congressen har ratificeret Alliance Traktaten med Columbien, og den har gjort et stort Skridt til Landets indvortes Beroeligelse ved at udnævne General Bravo til Over directeur med dictatorisk Magt, som han dog er anbefalet kun at betiene sig i af Nødsfald. Siden den Tid har den udøvende Magt udviist en langt større Energie i alle Forhold, Flere Røver-Chefer ere blevne straffede i det Jndre af Landet, hvor Roelighed og Orden igien er vendt tilbage. En Deel af det Engelske Laan, som var ankommen med Skibet Lion, skulde bruges til at betale Tropperne, som staae opstillede paa Grændserne. - Høist gunstige Efterretninger ere indløbne fra Republiken Guatimala, eller som den kaldes, de forenede Provinser for det mellemste Amerika, hvor man følger endnu langt mere liberale Grundsætninger med Hensyn til Handelen end i de andre nye Republikker. De Europæiske Spanier kunne vende tilbage til deres forrige Eiendomme, modtage Embeder, ingen Capere maae udrustes, Spanske Eiendomme, beskyttes, Spanske Handelskibe kunne seile frit ind- og ud, og heele Revolutionen er bevirket uden Blodsudgydelse. Udlændinger kunne ligesaagodt som Jndfødte drive Biergværkerne, anlægge Stæder, o. s. v. De giennemstreife ogsaa Landet i alle Retninger, selv til det store Ocean, hvor en nye Stad, under Navn af Puerto Libertad skal anlægges og bestemmes til en Søehavn for Staden Guatimala. Store Qvantiteter af Guld og Sølv ligger i Bierg eiernes Hænder. Unionens Flag bestaaer af tre Striber af forskiellige Farver med tre Vulkaner i det midterste Feldt med en Regnbue over, og med de Ord: Gud, Enghed og Friehed. – England holder nu fire Agenter i Republiken Columbia.